nibzard/narodne-novine-full-text-markdown huggingface dataset:
### NN 74/2020 (30.6.2020.), Odluka o privremenoj zabrani prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

1439

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 30. lipnja 2020. godine, donosi

ODLUKU

O PRIVREMENOJ ZABRANI PRELASKA PREKO GRANIČNIH PRIJELAZA REPUBLIKE HRVATSKE

I.

Ovom Odlukom se, radi zaštite pučanstva Republike Hrvatske od bolesti COVID-19, privremeno zabranjuje, odnosno ograničava prelazak osoba preko svih graničnih prijelaza Republike Hrvatske.

II.

Zabrana iz točke I. ove Odluke ne odnosi se na državljane država članica Europske unije odnosno države članice schengenskog prostora i država pridruženih schengenskom prostoru kao i članove njihovih obitelji, te državljane trećih zemalja koji su osobe s dugotrajnim boravištem na temelju Direktive Vijeća 2003/109/EZ od 25. studenoga 2003. o statusu državljana trećih zemalja s dugotrajnim boravištem i osobama koje imaju pravo boravka na temelju drugih direktiva EU ili nacionalnog prava ili koje imaju nacionalne dugoročne vize.

Osobama iz stavka 1. ove točke preporučuje se prethodna najava ulaska u Republiku Hrvatsku korištenjem aplikacije https://enter­croa­tia.mup.hr/.

III.

Izuzeci od primjene ove Odluke odnose se na državljane trećih zemalja, i to na:

– zdravstvene djelatnike, zdravstvene istraživače i suradnike, stručnjake za skrb o starijima te osobe koje zahtijevaju hitno medicinsko liječenje

– prekogranične radnike

– prijevoznike robe i drugo prometno osoblje u mjeri u kojoj je to potrebno

– diplomate, policijske službenike u obavljanju svojih poslova, službe i timove Civilne zaštite, osoblje međunarodnih organizacija i međunarodno vojno osoblje u obavljanju svojih funkcija

– putnike u tranzitu

– osobe koje putuju zbog turističkih ili drugih poslovnih razloga ili koje imaju drugi gospodarski interes

– osobe koje putuju zbog školovanja ili drugih neodgodivih osobnih razloga.

Osobe iz stavka 1. ove točke mogu provjeriti ispunjavaju li uvjete za izuzeće od primjene ove Odluke putem web-stranice https://mup.gov.hr/uzg-covid/286210 ili na samom graničnom prijelazu te ukoliko ispunjavaju uvjete, prethodno se najaviti korištenjem aplikacije https://entercroatia.mup.hr/.

IV.

Osobama iz točke II. ove Odluke i osobama koje ispunjavaju uvjete iz točke III. ove Odluke omogućit će se prelazak preko graničnih prijelaza Republike Hrvatske uz pridržavanje općih i posebnih preporuka i uputa Hrvatskog zavoda za javno zdravstvo.

V.

Ova Odluka primjenjuje se do 15. srpnja 2020. godine.

VI.

Ova Odluka stupa na snagu 1. srpnja 2020. i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-101
 Zagreb, 30. lipnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 75/2020 (1.7.2020.), Prosječne ponderirane kamatne stope na stanja stambenih i ostalih potrošačkih kredita

HRVATSKA NARODNA BANKA

1455

Na temelju članka 11.b stavka 3. i članka 11.c stavka 3. Zakona o potrošačkom kreditiranju (»Narodne novine«, br. 75/2009., 112/2012., 143/2013., 147/2013., 9/2015., 78/2015., 102/2015. i 52/2016.) i članka 25. stavka 3. Zakona o stambenom potrošačkom kreditiranju (»Narodne novine«, br. 101/2017.) Hrvatska narodna banka objavljuje

PROSJEČNE PONDERIRANE KAMATNE STOPE

NA STANJA STAMBENIH I OSTALIH POTROŠAČKIH KREDITA

1. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u kunama bez valutne klauzule na dan 30. travnja 2020. iznosi 3,60%.

2. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u eurima i u kunama s valutnom klauzulom u eurima na dan 30. travnja 2020. iznosi 3,60%.

3. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima i u kunama s valutnom klauzulom u švicarskim francima na dan 30. travnja 2020. iznosi 2,78%.

4. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u kunama bez valutne klauzule na dan 30. travnja 2020. iznosi 6,85%.

5. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u eurima i u kunama s valutnom klauzulom u eurima na dan 30. travnja 2020. iznosi 6,16%.

6. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima i u kunama s valutnom klauzulom u švicarskim francima na dan 30. travnja 2020. iznosi 3,50%.

O. br: 183-020/06-20/BV
 Zagreb, 16. lipnja 2020.

Guverner
 Hrvatske narodne banke
 Boris Vujčić, v. r.
### NN 75/2020 (1.7.2020.), Prosječna kamatna stopa na stanja kredita odobrenih na razdoblje dulje od godine dana nefinancijskim trgovačkim društvima

HRVATSKA NARODNA BANKA

1454

Na temelju članka 29. stavka 8. Zakona o obveznim odnosima (»Narodne novine« br. 35/2005., 41/2008., 125/2011., 78/2015. i 29/2018.) i članka 12.a stavka 4. Zakona o financijskom poslovanju i predstečajnoj nagodbi (»Narodne novine« br. 108/2012., 144/2012., 81/2013., 112/2013., 71/2015. i 78/2015.) Hrvatska narodna banka objavljuje

PROSJEČNU KAMATNU STOPU

NA STANJA KREDITA ODOBRENIH NA RAZDOBLJE DULJE OD GODINE DANA NEFINANCIJSKIM TRGOVAČKIM DRUŠTVIMA

Prosječna kamatna stopa za referentno razdoblje od 1. studenoga 2019. do 30. travnja 2020. iznosi 2,89%.

O. br: 182-020/06-20/BV

Zagreb, 16. lipnja 2020.

Guverner
 Hrvatske narodne banke
 Boris Vujčić, v. r.
### NN 75/2020 (1.7.2020.), Obvezatne upute o izmjeni obvezatnih uputa broj Z IX – obrasci za postupak provedbe izbora (OZ-20 do OZ-59)

DRŽAVNO IZBORNO POVJERENSTVO
 REPUBLIKE HRVATSKE

1456

Na osnovi članka 56. točke 3. i 5. Zakona o izborima zastup­nika u Hrvatski sabor (»Narodne novine«, broj 66/15 – pročišćeni tekst, 104/15 – Odluka i Rješenje Ustavnog suda Republike Hrvatske, broj U-I-1397/2015 od 24. rujna 2015., 48/18 i 98/19) Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 26. lipnja 2020. donijelo je

OBVEZATNE UPUTE

O IZMJENI OBVEZATNIH UPUTA BROJ
 Z IX – OBRASCI ZA POSTUPAK PROVEDBE IZBORA (OZ-20 DO OZ-59)

1. U Obvezatnim uputama broj Z IX – obrasci za postupak provedbe izbora (OZ-20 do OZ-59) (»Narodne novine«, broj 69/20) mijenja se obrazac oznake OZ-53 na način da se na trećoj stranici navedenog obrasca riječ »aktivno« zamjenjuje riječju »prethodno«.

2. Izmijenjeni obrazac OZ-53 iz točke 1. ovih Obvezatnih uputa sastavni je dio navedenih Obvezatnih uputa.

3. Ove Obvezatne upute stupaju na snagu prvoga dana od dana objave u »Narodnim novinama«.

4. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Klasa: 013-03/20-01/55
 Urbroj: 507-03/02-20-14
 Zagreb, 26. lipnja 2020.

Predsjednik
 Đuro Sessa, v. r.

![](/files/_web/sluzbeni-dio/2020/131698/images/5668.jpg)

![](/files/_web/sluzbeni-dio/2020/131698/images/5659.jpg)

![](/files/_web/sluzbeni-dio/2020/131698/images/5648.jpg)
### NN 75/2020 (1.7.2020.), Pravilnik o izmjeni i dopunama Pravilnika o dokumentaciji o nabavi te ponudi u postupcima javne nabave

MINISTARSTVO GOSPODARSTVA, PODUZETNIŠTVA I OBRTA

1451

Na temelju članka 92. stavka 4., članka 100. stavka 4., članka 110. stavka 3., članka 124. stavka 3., članka 137. stavka 4., članka 200. stavka 7., članka 239. stavka 4., članka 280. stavka 11., članka 282. stavka 11., članka 290. stavka 3., članka 297. stavka 2., i članka 325. stavka 6. Zakona o javnoj nabavi (»Narodne novine«, broj 120/16 u daljnjem tekstu: ZJN 2016), ministar gospodarstva, poduzetništva i obrta donosi

PRAVILNIK

O IZMJENI I DOPUNAMA PRAVILNIKA O DOKUMENTACIJI O NABAVI TE PONUDI U POSTUPCIMA JAVNE NABAVE

Članak 1.

U Pravilniku o dokumentaciji o nabavi te ponudi u postupcima javne nabave (»Narodne novine«, broj 65/17), u članku 20. stavak 9. mijenja se i glasi:

»(9) Smatra se da su dokumenti iz članka 265. stavka 1. točke 1. ZJN 2016 ažurirani ako nisu stariji više od šest mjeseci od dana početka postupka javne nabave.«.

Iza stavka 9. dodaje se novi stavak 10. i stavak 11. koji glase:

»(10) Smatra se da su dokumenti iz članka 265. stavka 1. točke 2. i 3. i stavka 2. ZJN 2016 ažurirani ako nisu stariji od dana početka postupka javne nabave.«

»(11) U postupku javne nabave dopušteno je dokazivati da dostavljeni dokumenti nisu ažurirani sukladno odredbi stavka 2. ovoga članka«.

Dosadašnji stavak 10. postaje stavak 12.

Članak 2.

Postupci javne nabave pokrenuti do dana stupanja na snagu ovoga Pravilnika dovršit će se prema odredbama Pravilnika o dokumentaciji o nabavi te ponudi u postupcima javne nabave (»Narodne novine«, broj 65/17).

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/20-01/32

Urbroj: 526-06-02/1-20-1

Zagreb, 1. lipnja 2020.

Ministar
 Darko Horvat, v. r.
### NN 75/2020 (1.7.2020.), Odluka o izmjenama Odluke o obvezi dostavljanja podataka o prijevarama

Hrvatska narodna banka

1453

Na temelju članka 10. stavka 11. Zakona o platnom prometu (»Narodne novine«, br. 66/2018.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA ODLUKE O OBVEZI DOSTAVLJANJA PODATAKA O PRIJEVARAMA

Članak 1.

U Odluci o obvezi dostavljanja podataka o prijevarama (»Narodne novine«, br. 54/2019.) članak 2. mijenja se i glasi:

»Obveznici primjene ove Odluke dužni su Hrvatskoj narodnoj banci dostavljati izvješća o prijevarama s podacima navedenim u predlošku izvješća iz Priloga koji čini sastavni dio ove Odluke (u nastavku teksta: Prilog) i sadržajno određenim Smjernicama o izvještajnim zahtjevima za podatke o prijevarama prema članku 96. stavku 6. PSD2 (EBA/GL/2018/05) od 17. rujna 2018. i Smjernicama kojima se izmjenjuju Smjernice EBA/GL/2018/05 o prijavljivanju prijevara na temelju Direktive PSD2 (EBA/GL/2020/01) od 22. siječnja 2020. Europskoga nadzornog tijela za bankarstvo objavljenim na hrvatskom jeziku na mrežnim stranicama EBA-e.«

Članak 2.

Prilog Odluke o obvezi dostavljanja podataka o prijevarama (»Narodne novine«, br. 54/2019.) zamjenjuje se novim Prilogom, koji čini sastavni dio ove Odluke.

Članak 3.

(1) Rok je za dostavu prvog izvješća izrađenog u skladu s odredbama ove Odluke 28. veljače 2021., za razdoblje od 1. srpnja do 31. prosinca 2020.

(2) Ova se Odluka objavljuje u »Narodnim novinama«, a stupa na snagu 1. srpnja 2020.

O. br.: 197-020/06-20/BV
 Zagreb, 29. lipnja 2020.

Guverner
 Boris Vujčić, v. r.

![](/files/_web/sluzbeni-dio/2020/131698/images/5099.jpg)

![](/files/_web/sluzbeni-dio/2020/131698/images/5091.jpg)

![](/files/_web/sluzbeni-dio/2020/131698/images/5083.jpg)

![](/files/_web/sluzbeni-dio/2020/131698/images/5354.jpg)

![](/files/_web/sluzbeni-dio/2020/131698/images/5371.jpg)

![](/files/_web/sluzbeni-dio/2020/131698/images/5395.jpg)

![](/files/_web/sluzbeni-dio/2020/131698/images/5421.jpg)

![](/files/_web/sluzbeni-dio/2020/131698/images/5495.jpg)

![](/files/_web/sluzbeni-dio/2020/131698/images/5506.jpg)
### NN 75/2020 (1.7.2020.), Pravilnik o izmjeni i dopunama Pravilnika o odgovarajućoj vrsti obrazovanja učitelja i stručnih suradnika u osnovnoj školi

Ministarstvo znanosti i obrazovanja

1449

Na temelju članka 105. stavka 15. Zakona o odgoju i obrazovanju u osnovnoj i srednjoj školi (»Narodne novine«, broj 87/08., 86/09., 92/10., 105/10. – ispr., 90/11., 16/12., 86/12., 94/13., 152/14., 7/17., 68/18., 98/19. i 64/20.), ministrica znanosti i obrazovanja donosi

PRAVILNIK

O IZMJENI I DOPUNAMA PRAVILNIKA O ODGOVARAJUĆOJ VRSTI OBRAZOVANJA UČITELJA I STRUČNIH SURADNIKA
 U OSNOVNOJ ŠKOLI

Članak 1.

U Pravilniku o odgovarajućoj vrsti obrazovanja učitelja i stručnih suradnika u osnovnoj školi (»Narodne novine«, broj: 6/19.) u članku 3. stavak 4. mijenja se i glasi:

»(4) Osobe koje su završile drugi studijski program s najmanje 55 ECTS iz čl. 15. točke b), čl. 16. točke b), čl. 18. točke b), čl. 19. točke b) i čl. 22. točke b), odgovarajuću vrstu obrazovanja, uz isprave iz stavka 3. ovoga članka, dokazuju potvrdom o ispunjenosti propisanih uvjeta koju izdaje visoko učilište na kojem se izvodi odgovarajući studijski program nastavničkog smjera.«

Iza stavka 4. dodaju se stavci 5. i 6. koji glase:

»(5) Potvrda iz stavka 4. ovoga članka izdaje se na zahtjev osobe koja je završila drugi studijski program s najmanje 55 ECTS bodova, uz koji je ista dužna priložiti mišljenje visokog učilišta na kojem je završen studij o utvrđenom broju bodova s preddiplomskog i diplomskog sveučilišnog studija, specijalističkog diplomskog stručnog studija ili dodiplomskog sveučilišnog studija.

(6) Osobe koje su završile studijski program odgovarajućeg nastavničkog smjera, a kojima su izdane diplome iz kojih nije razvidno da su magistri edukacije, mogu se zaposliti sukladno odredbama članka 105. stavka 6. točke a) Zakona, odnosno sukladno odredbama točke a) članaka od 5. do 25. ovoga pravilnika.«

Članak 2.

Ovaj pravilnik stupa na snagu osmoga dana od dana objave u »Narodnim novinama«.

Klasa: 602-01/20-01/00380
 Urbroj: 533-05-20-0001
 Zagreb, 26. lipnja 2020.

Ministrica
 prof. dr. sc. Blaženka Divjak, v. r.
### NN 75/2020 (1.7.2020.), Rješenje o razrješenju glavne državne rizničarke

Vlada Republike Hrvatske

1442

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 100. stavka 5. Uredbe o unutarnjem ustrojstvu Ministarstva financija (»Narodne novine«, br. 54/17, 26/18 i 79/19), Vlada Republike Hrvatske je na sjednici održanoj 25. lipnja 2020. donijela

RJEŠENJE

O RAZRJEŠENJU GLAVNE DRŽAVNE RIZNIČARKE

Razrješuje se mr. sc. IVANA JAKIR-BAJO dužnosti glavne držav­ne rizničarke, s danom 30. lipnja 2020., radi odlaska na novu dužnost.

Klasa: UP/I 080-02/20-02/81
 Urbroj: 50301-15/07-20-02
 Zagreb, 25. lipnja 2020.

Predsjednik
 mr. sc. Andrej Plenković, v. r.
### NN 75/2020 (1.7.2020.), Rješenje o razrješenju zamjenice glavne ravnateljice Državnog zavoda za statistiku

VLADA REPUBLIKE HRVATSKE

1445

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 2. Zakona o sustavu državne uprave (»Narodne novine«, broj 66/19) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske, 61/17, 70/19 i 98/19), Vlada Republike Hrvatske je na sjednici održanoj 25. lipnja 2020. donijela

RJEŠENJE

O RAZRJEŠENJU ZAMJENICE GLAVNE RAVNATELJICE DRŽAVNOG ZAVODA ZA STATISTIKU

Razrješuje se mr. sc. JADRANKA VUGLAR položaja zamjenice glavne ravnateljice Državnog zavoda za statistiku, s danom 30. lipnja 2020., na osobni zahtjev.

Klasa: UP/I 080-02/20-02/80

Urbroj: 50301-15/07-20-02

Zagreb, 25. lipnja 2020.

Predsjednik
 mr. sc. Andrej Plenković, v. r.
### NN 75/2020 (1.7.2020.), Rješenje o razrješenju privremenog rektora Sveučilišta u Slavonskom Brodu

VLADA REPUBLIKE HRVATSKE

1446

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 15. stavkom 1. Zakona o ustanovama (»Narodne novine«, br. 76/93, 29/97, 47/99, 35/08 i 127/19), Vlada Republike Hrvatske je na sjednici održanoj 25. lipnja 2020. donijela

RJEŠENJE

O RAZRJEŠENJU PRIVREMENOG REKTORA SVEUČILIŠTA U SLAVONSKOM BRODU

Razrješuje se prof. dr. sc. ROBERTO LUJIĆ dužnosti privremenog rektora Sveučilišta u Slavonskom Brodu.

Klasa: UP/I 080-02/20-02/79
 Urbroj: 50301-15/28-20-02
 Zagreb, 25. lipnja 2020.

Predsjednik
 mr. sc. Andrej Plenković, v. r.
### NN 75/2020 (1.7.2020.), Rješenje o razrješenju Nacionalne dužnosnice za ovjeravanje

VLADA REPUBLIKE HRVATSKE

1443

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18), članka 2. Memoranduma o suglasnosti o osnivanju Nacionalnog fonda (»Narodne novine – Međunarodni ugovori«, broj 10/05) i članka 6. Okvirnog sporazuma između Vlade Republike Hrvatske i Komisije europskih zajednica o pravilima za suradnju u svezi s financijskom pomoći Europske zajednice Republici Hrvatskoj u provedbi pomoći u okviru Instrumenta pretpristupne pomoći (IPA) (»Narodne novine – Međunarodni ugovori«, broj 10/07), Vlada Republike Hrvatske je na sjednici održanoj 25. lipnja 2020. donijela

RJEŠENJE

O RAZRJEŠENJU NACIONALNE DUŽNOSNICE
 ZA OVJERAVANJE

Razrješuje se mr. sc. IVANA JAKIR-BAJO dužnosti Nacionalne dužnosnice za ovjeravanje, s danom 30. lipnja 2020., radi odlaska na novu dužnost.

Klasa: 080-02/20-02/50
 Urbroj: 50301-15/28-20-02
 Zagreb, 25. lipnja 2020.

Predsjednik
 mr. sc. Andrej Plenković, v. r.
### NN 75/2020 (1.7.2020.), Rješenje o imenovanju privremenog rektora Sveučilišta u Slavonskom Brodu

VLADA REPUBLIKE HRVATSKE

1447

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 15. stavkom 1. Zakona o ustanovama (»Narodne novine«, br. 76/93, 29/97, 47/99, 35/08 i 127/19) i člankom 16. Zakona o osnivanju Sveučilišta u Slavonskom Brodu (»Narodne novine«, broj 110/15), Vlada Republike Hrvatske je na sjednici održanoj 25. lipnja 2020. donijela

RJEŠENJE

O IMENOVANJU PRIVREMENOG REKTORA SVEUČILIŠTA U SLAVONSKOM BRODU

Imenuje se prof. dr. sc. IVAN SAMARDŽIĆ privremenim rektorom Sveučilišta u Slavonskom Brodu.

Klasa: UP/I 080-02/20-01/121
 Urbroj: 50301-15/28-20-02
 Zagreb, 25. lipnja 2020.

Predsjednik
 mr. sc. Andrej Plenković, v. r.
### NN 75/2020 (1.7.2020.), Rješenje o imenovanju vršitelja dužnosti Nacionalnog dužnosnika za ovjeravanje

VLADA REPUBLIKE HRVATSKE

1444

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 2. Memoranduma o suglasnosti o osnivanju Nacionalnog fonda (»Narodne novine – Međunarodni ugovori«, broj 10/05) i članka 6. Okvirnog sporazuma između Vlade Republike Hrvatske i Komisije europskih zajednica o pravilima za suradnju u svezi s financijskom pomoći Europske zajednice Republici Hrvatskoj u provedbi pomoći u okviru Instrumenta pretpristupne pomoći (IPA) (»Narodne novine – Međunarodni ugovori«, broj 10/07), Vlada Republike Hrvatske je na sjednici održanoj 25. lipnja 2020. donijela

RJEŠENJE

O IMENOVANJU VRŠITELJA DUŽNOSTI NACIONALNOG DUŽNOSNIKA ZA OVJERAVANJE

Imenuje se STIPE ŽUPAN, državni tajnik u Ministarstvu financija, vršiteljem dužnosti Nacionalnog dužnosnika za ovjeravanje, s danom 1. srpnja 2020.

Klasa: 080-02/20-01/73
 Urbroj: 50301-15/28-20-02
 Zagreb, 25. lipnja 2020.

Predsjednik
 mr. sc. Andrej Plenković, v. r.
### NN 77/2020 (3.7.2020.), Pravilnik o izmjenama Pravilnika o provedbi Programa potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini

MINISTARSTVO POLJOPRIVREDE

1472

Na temelju članka 39. stavka 5. Zakona o poljoprivredi (»Narodne novine«, br. 118/18 i 42/20) ministrica poljoprivrede donosi

PRAVILNIK

O IZMJENAMA PRAVILNIKA O PROVEDBI PROGRAMA POTPORE PRIMARNIM POLJOPRIVREDNIM PROIZVOĐAČIMA U SEKTORU BILJNE PROIZVODNJE I SEKTORU STOČARSTVA U 2020. GODINI

Članak 1.

U Pravilniku o provedbi Programa potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini (»Narodne novine«, broj 53/20) (u daljnjem tekstu: Program) članak 7. mijenja se i glasi:

»(1) Iznos potpore iz Programa utvrđuje se razmjerno površinama pod vrstama voća i povrća, vrstama cvijeća evidentiranima u ARKOD sustav Agencije za plaćanja u poljoprivredi ribarstvu i ruralnom razvoju (u daljnjem tekstu: Agencija za plaćanja) na temelju kojih je podnesen Jedinstveni zahtjev za 2019. godini.

(2) Potpora za poljoprivredni reprodukcijski materijal dodjeljuje se za sjeme, lozne cjepove i sadnice voćaka.

(3) Iznos potpore iz stavka 2. ovoga članka utvrđuje se razmjerno površinama upisanima u ARKOD sustav Agencije za plaćanja temeljem kojih je podnesen Jedinstveni zahtjev za 2019. godini i podataka iz registra o potvrdama Hrvatske agencije za poljoprivredu i hranu da je za sjemenski usjev izdano uvjerenje o priznavanju usjeva sjemenskim ili uvjerenje izdano po OECD shemi o sortnosti sjemena za promet na tržištu trećih zemalja.

(4) Pri izračunu iznosa potpore iz stavka 1. ovoga članka u obzir se uzimaju one površine na temelju kojih je podnesen Jedinstveni zahtjev i ostvarena potpora za 2019. godinu.«

Članak 2.

U članku 13. stavak 5. mijenja se i glasi:

»(5) Po primitku Odluke iz stavka 3. ovoga članka korisnik se najkasnije do 20. srpnja 2020. godine treba očitovati o prihvaćanju prava i obveza navedenih u istoj.«.

PRIJELAZNA I ZAVRŠNA ODREDBA

Članak 3.

Odluke donesene na temelju članka 13. stavka 3. Pravilnika o provedbi programa potpore primarnim poljoprivrednim proizvođačima u sektoru biljne proizvodnje i sektoru stočarstva (»Narodne novine« br. 53/20) uskladit će se s odredbom članka 2. ovoga Pravilnika.

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 404-01/20-01/31

Urbroj: 525-07/0140-20-14

Zagreb, 1. srpnja 2020.

Ministrica poljoprivrede
 Marija Vučković, v. r.
### NN 77/2020 (3.7.2020.), Odluka o izmjeni Odluke o općinskim porezima Općine Kneževi Vinogradi

Općina Kneževi Vinogradi

1475

Na temelju članka 20. stavak 2. i članka 42. Zakona o lokalnim porezima (»Narodne novine«« 115/16, 101/17), članka 32. Statuta Općine Kneževi Vinogradi (Službeni glasnik 3/13, 3/18, 3/20), Općinsko vijeće na svojoj 24. sjednici održanoj 3. lipnja 2020. godine donijelo je

ODLUKU

O IZMJENI ODLUKE O OPĆINSKIM POREZIMA

Članak 1.

U Odluci o općinskim porezima (NN 69/17, Službeni glasnik 5/17, 11/17) članak 4. mijenja se i glasi:

»Članak 4.

Prirez poreza na dohodak plaća se po stopi od 4 % od utvrđene osnovice.«

Članak 2.

Ova Odluka stupa na snagu prvoga dana u mjesecu nakon mjeseca u kojem je objavljena u »Narodnim novinama«, a ima se objaviti i u »Službenom glasniku Općine Kneževi Vinogradi«.

Klasa: 410-01/20-01/5

Urbroj: 2100/06-01-01/1-20-2

Kneževi Vinogradi, 3. lipnja 2020.

Predsjednica
 Općinskog vijeća
 Dragana Božić, v. r.
### NN 77/2020 (3.7.2020.), Odluka o dopuni Odluke o utvrđivanju Nacionalne i sveučilišne knjižnice u Zagrebu jednim od središnjih prostora za provedbu aktivnosti Predsjedanja Republike Hrvatske Vijećem Europske unije 2020 u Republici Hrvatskoj

VLADA REPUBLIKE HRVATSKE

1470

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 2. srpnja 2020. donijela

ODLUKU

O DOPUNI ODLUKE O UTVRĐIVANJU NACIONALNE I SVEUČILIŠNE KNJIŽNICE U ZAGREBU JEDNIM OD SREDIŠNJIH PROSTORA ZA PROVEDBU AKTIVNOSTI PREDSJEDANJA REPUBLIKE HRVATSKE VIJEĆEM EUROPSKE UNIJE 2020 U REPUBLICI HRVATSKOJ

I.

U Odluci o utvrđivanju Nacionalne i sveučilišne knjižnice u Zagrebu jednim od središnjih prostora za provedbu aktivnosti Predsjedanja Republike Hrvatske Vijećem Europske unije 2020 u Republici Hrvatskoj (»Narodne novine«, broj 60/18) u točki III. iza stavka 2. dodaju se stavci 3. i 4. koji glase:

»Do sklapanja sporazuma iz stavka 2. ove točke, prostorom iz točke I. ove Odluke nastavlja upravljati Nacionalna i sveučilišna knjižnica u Zagrebu, uz logističku potporu Ministarstva vanjskih i europskih poslova.

Nacionalna i sveučilišna knjižnica u Zagrebu može prostor iz točke I. ove Odluke davati na korištenje u kulturne, znanstvene i ostale svrhe državnim tijelima i javnim ustanovama bez naknade ili drugim subjektima uz naknadu.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/277

Urbroj: 50301-23/21-20-4

Zagreb, 2. srpnja 2020.

Predsjednik
 mr. sc. Andrej Plenković, v. r.
### NN 77/2020 (3.7.2020.), Uredba o dopuni Zakona o sportu

Vlada Republike Hrvatske

1463

Na temelju članka 2. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 118/19), Vlada Republike Hrvatske je na sjednici održanoj 2. srpnja 2020. donijela

UREDBU

O DOPUNI ZAKONA O SPORTU

Članak 1.

U Zakonu o sportu (»Narodne novine«, br. 71/06, 124/10, 124/11, 86/12, 94/13, 85/15, 19/16 – ispravak, 98/19 i 47/20), u članku 74. iza stavka 5. dodaju se stavci 6. do 11. koji glase:

»(6) U slučaju nastupanja okolnosti iz stavka 4. ovoga članka čelnik tijela državne uprave nadležnog za šport može nacionalnim sportskim savezima olimpijskih i paraolimpijskih sportova dodijeliti potporu za organizaciju nacionalnih sportskih natjecanja.

(7) Potpora iz stavka 6. ovoga članka može se dodijeliti za opravdane izravne troškove organizacije nacionalnih sportskih natjecanja koje inače podmiruju sportski klubovi, osim onih troškova koji se već financiraju/sufinanciraju iz drugih javnih izvora. Ove potpore odnose se na nacionalna sportska natjecanja koja će se održati do kraja kalendarske 2020. godine.

(8) Pravo na dodjelu potpore iz stavka 6. ovoga članka imaju oni nacionalni sportski savezi, čiji su sportaši ili sportske ekipe osigurale ili koji imaju priliku osigurati nastup na Olimpijskim, odnosno Paraolimpijskim igrama u Tokiju, kao i oni nacionalni sportski savezi olimpijskih, odnosno paraolimpijskih sportova koji imaju veći udio registriranih sportskih klubova pojedinog sporta u Republici Hrvatskoj.

(9) Čelnik tijela državne uprave nadležnog za šport donosi odluku kojom se dodatno razrađuju kriteriji iz stavka 8. ovoga članka, vrsta nacionalnih sportskih natjecanja koja se mogu financirati/sufinancirati, opravdani izravni troškovi organizacije natjecanja iz stavka 7. ovoga članka te rasponi iznosa financiranja/sufinanciranja.

(10) Nacionalni sportski savezi koji udovoljavaju kriterijima sukladno ovom Zakonu te dodatnim kriterijima i uvjetima određenim odlukom iz stavka 9. ovoga članka dužni su izraditi plan i program nacionalnih sportskih natjecanja i dostaviti ga zajedno s prijavom za potporu iz stavka 6. ovoga članka.

(11) Nacionalni sportski savezi sklopit će s tijelom državne uprave nadležnim za šport ugovore kojima će biti definirana međusobna prava i obveze kao i iznosi financiranja/sufinanciranja opravdanih troškova nacionalnih sportskih natjecanja.«.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/20-44/08
 Urbroj: 50301-27/25-20-2
 Zagreb, 2. srpnja 2020.

Predsjednik
 mr. sc. Andrej Plenković, v. r.
### NN 78/2020 (8.7.2020.), Odluka o izmjeni Odluke o porezima Općine Gornji Kneginec

Općina Gornji Kneginec

1486

Na temelju članka 20. stavka 1. i 42. Zakona o lokalnim porezima (»Narodne novine« broj 115/16 i 101/17), članka 23. Statuta Općine Gornji Kneginec («Službeni vjesnik Općine Gornji Kneginec« broj 02/13, 07/13, 08/13, 2/14, 11/17, 4/2020) te članka 17. i 47. Poslovnika o radu Općinskog vijeća Općine Gornji Kneginec (»Službeni vjesnik Općine Gornji Kneginec« broj 3/2013 i 7/2013), Općinsko vijeće Općine Gornji Kneginec na svojoj 30. sjednici održanoj 30. lipnja 2020. godine donosi

ODLUKU

O IZMJENI ODLUKE O POREZIMA OPĆINE GORNJI KNEGINEC

Članak 1.

U Odluci o porezima Općine Gornji Kneginec (»Narodne novine« broj 27/2020 i »Službeni vjesnik Općine Gornji Kneginec« broj 1/2020) mijenja se članak 7. i glasi:

»Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. točke 3. ove Odluke obavljat će Ministarstvo financija, Porezna uprava.«

Članak 2.

Ova Odluka objavit će se u »Narodnim novinama« i »Službenom vjesniku Općine Gornji Kneginec«, a stupa na snagu osmoga dana od dana objave u »Službenom vjesniku Općine Gornji Kneginec«.

Klasa: 410-01/20-01/01

Urbroj: 2186-05-01-20-5

Turčin, 30. lipnja 2020.

Predsjednik Općinskog vijeća
 Marko Brezovec, mag. oec., v. r.
### NN 78/2020 (8.7.2020.), Rješenje o imenovanju povjerenice Vlade Republike Hrvatske za obavljanje poslova iz nadležnosti općinskog načelnika Općine Brckovljani

Vlada Republike Hrvatske

1481

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 86. stavka 1. točke 4. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17 i 98/19), Vlada Republike Hrvatske je na sjednici održanoj 2. srpnja 2020. donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG NAČELNIKA OPĆINE BRCKOVLJANI

1. Imenuje se ANDREA JURIĆ povjerenicom Vlade Republike Hrvatske za obavljanje poslova iz nadležnosti općinskog načelnika Općine Brckovljani.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva uprave.

4. Povjerenica Vlade Republike Hrvatske počet će obnašati dužnost danom objave ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 015-01/20-01/03

Urbroj: 50301-15/28-20-02

Zagreb, 2. srpnja 2020.

Predsjednik
 mr. sc. Andrej Plenković, v. r.
### NN 78/2020 (8.7.2020.), Odluka o naknadi za superviziju kreditnih institucija za 2020. godinu

Hrvatska narodna banka

1485

Na temelju članka 200. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019. i 47/2020.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O NAKNADI ZA SUPERVIZIJU KREDITNIH INSTITUCIJA ZA 2020. GODINU

Predmet i obuhvat Odluke

Članak 1.

(1) Ovom Odlukom propisuju se obveze kreditnih institucija u vezi s visinom, načinom izračuna i načinom plaćanja naknade za superviziju (u nastavku teksta: naknada) za 2020. godinu.

(2) Odredbe ove Odluke dužne su primjenjivati sve kreditne institucije sa sjedištem u Republici Hrvatskoj koje su od Hrvatske narodne banke dobile odobrenje za rad.

(3) Odredbe ove Odluke na odgovarajući način primjenjuju se na podružnice kreditnih institucija sa sjedištem izvan Republike Hrvatske.

(4) Odredbe ove Odluke kreditna institucija dužna je primjenjivati na pojedinačnoj osnovi.

Obilježje naknade

Članak 2.

(1) Naknada je prihod Hrvatske narodne banke i uplaćuje se u korist poslovnog računa Hrvatske narodne banke: HR6210010051011111116.

(2) Kreditne institucije iz članka 1. stavaka 2. i 3. ove Odluke dužne su uplatiti naknadu za 2020. godinu jednokratno, i to u roku do 31. kolovoza 2020., a na temelju računa koji im do 31. srpnja 2020. ispostavi Hrvatska narodna banka.

Izračun naknade kreditnih institucija iz Republike Hrvatske

Članak 3.

(1) Kreditne institucije iz članka 1. stavka 2. ove Odluke dužne su Hrvatskoj narodnoj banci platiti naknadu u visini umnoška faktora 0,000111685 i iznosa ukupne imovine sa stanjem na dan 31. prosinca 2019.

(2) Naknada iz stavka 1. ovog članka izračunava se na temelju podataka iz revidiranih godišnjih izvješća za 2019. godinu.

Izračun naknade podružnica kreditnih institucija izvan Republike Hrvatske

Članak 4.

(1) Kreditne institucije iz članka 1. stavka 3. ove Odluke dužne su Hrvatskoj narodnoj banci platiti naknadu u visini umnoška faktora 0,000111685 i iznosa ukupne imovine koja se odnosi na poslovanje podružnice u Republici Hrvatskoj sa stanjem na dan 31. prosinca 2019.

(2) Naknada iz stavka 1. ovog članka izračunava se na temelju podataka iz revidiranih godišnjih izvješća podružnice za 2019. godinu.

Stupanje na snagu

Članak 5.

Ova Odluka stupa na snagu osmoga dana od dana objave u »Narodnim novinama«.

O. br. 214-020/07-20/BV

Zagreb, 2. srpnja 2020.

Guverner
 Boris Vujčić, v. r.
### NN 79/2020 (10.7.2020.), Odluka o zatvaranju za promet postojećih željezničko-cestovnih prijelaza

Agencija za sigurnost željezničkog prometa

1498

Na temelju članka 98. stavka 10. Zakona o sigurnosti i interoperabilnosti željezničkog sustava (»Narodne novine«, broj 63/20), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15) ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆIH ŽELJEZNIČKO-CESTOVNIH PRIJELAZA

I.

Ukidaju se postojeći željezničko-cestovni prijelazi:

– na križanju željezničke pruge L204 Banova Jaruga – Daruvar – Pčelić rasputnica u km 6+968 i nerazvrstane ceste u Poljani, grad Lipik,

– na križanju željezničke pruge L204 Banova Jaruga – Daruvar – Pčelić rasputnica u km 7+272 i nerazvrstane ceste u Poljani, grad Lipik.

II.

Ova Odluka stupa na snagu danom objave u »Narodnim novinama«.

Klasa: 341-04/20-01/03

Urbroj: 387-03-01-20-03

Zagreb, 3. srpnja 2020.

v.d. Ravnatelja
 Želimir Delač, dipl. ing. el., v. r.
### NN 79/2020 (10.7.2020.), Indeks proizvođačkih cijena industrijskih proizvoda na domaćem tržištu u lipnju 2020.

Državni zavod za statistiku

1495

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U
 LIPNJU 2020.

Indeks proizvođačkih cijena industrijskih proizvoda na domaćem tržištu u lipnju 2020. u odnosu na svibanj 2020. iznosi 100,5.

Klasa: 954-02/20-01/01
 Urbroj: 555-07-03-20-14
 Zagreb, 7. srpnja 2020.

Glavna ravnateljica
 Lidija Brković, v. r.
### NN 79/2020 (10.7.2020.), Odluka o preraspodjeli sredstava planiranih u Državnom proračunu Republike Hrvatske za 2020. godinu

Vlada Republike Hrvatske

1490

Na temelju članka 4.a stavka 1. Zakona o izvršavanju Državnog proračuna Republike Hrvatske za 2020. godinu (»Narodne novine«, br. 117/19, 32/20, 42/20 i 58/20), a u vezi s člankom 46. Zakona o proračunu (»Narodne novine«, br. 87/08, 136/12 i 15/15), Vlada Republike Hrvatske je na sjednici održanoj 9. srpnja 2020. donijela

ODLUKU

O PRERASPODJELI SREDSTAVA PLANIRANIH U DRŽAVNOM PRORAČUNU REPUBLIKE HRVATSKE ZA 2020. GODINU

I.

Ovom Odlukom Vlada Republike Hrvatske preraspodjeljuje sredstva unutar financijskog plana Ministarstva gospodarstva, poduzetništva i obrta, Ravnateljstva za robne zalihe u Državnom proračunu Republike Hrvatske za 2020. godinu (»Narodne novine«, br. 117/19 i 58/20) radi saniranja posljedica epidemije bolesti COVID-19 uzrokovane virusom SARS-CoV-2.

II.

Sredstva iz točke I. preraspodijelit će se prema tablici kako slijedi:

![](/files/_web/sluzbeni-dio/2020/131704/images/2682.jpg)

III.

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2020. godinu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/281

Urbroj: 50301-25/16-20-1

Zagreb, 9. srpnja 2020.

Predsjednik
 mr. sc. Andrej Plenković, v. r.
### NN 79/2020 (10.7.2020.), Pravilnik o dopuni Pravilnika o postupku i načinu izdavanja dopuštenja za obavljanje podvodnih aktivnosti u unutarnjim morskim vodama i teritorijalnom moru Republike Hrvatske u područjima gdje se nalaze kulturna dobra

Ministarstvo kulture

1491

Na temelju članka 49. Zakona o zaštiti i očuvanju kulturnih dobara (»Narodne novine«, broj 69/99., 151/03., 157/03. – ispravak, 100/04., 87/09., 88/10., 61/11., 25/12., 136/12., 157/13., 152/14., 98/15., 44/17., 90/18., 32/20. i 62/20.) ministrica kulture donosi

PRAVILNIK

O DOPUNI PRAVILNIKA O POSTUPKU I NAČINU IZDAVANJA DOPUŠTENJA ZA OBAVLJANJE PODVODNIH AKTIVNOSTI U UNUTARNJIM MORSKIM VODAMA I TERITORIJALNOM MORU REPUBLIKE HRVATSKE U PODRUČJIMA GDJE SE NALAZE KULTURNA DOBRA

Članak 1.

U Pravilniku o postupku i načinu izdavanja dopuštenja za obavljanje podvodnih aktivnosti u unutarnjim morskim vodama i teritorijalnom moru Republike Hrvatske u područjima gdje se nalaze kulturna dobra (»Narodne novine«, broj 49/19. i 55/19. – Ispravak) u članku 3. iza stavka 4. dodaju se stavci 5. i 6. koji glase:

»(5) Plaćanje minimalne godišnje naknade iz stavka 2. ovoga članka može se privremeno obustaviti kada nastupe posebne okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu.

(6) Odluku kojom utvrđuje obustavu plaćanja minimalne godišnje naknade iz stavka 2. ovoga članka u određenom razdoblju donosi ministar kulture.«

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 612-08/20-01/1270

Urbroj: 532-06-01-01/1-20-1

Zagreb, 2. srpnja 2020.

Ministrica
 dr. sc. Nina Obuljen Koržinek, v. r.
### NN 79/2020 (10.7.2020.), Odluka o izmjeni i dopuni Odluke o nužnoj mjeri zabrane uplovljavanja putničkim brodovima na međunarodnim kružnim putovanjima u morske luke i luke unutarnje plovidbe za vrijeme trajanja proglašene epidemije bolesti COVID-19

Stožer civilne zaštite Republike Hrvatske

1494

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 9. srpnja 2020. godine, donosi

ODLUKU

O IZMJENI I DOPUNI ODLUKE O NUŽNOJ MJERI ZABRANE UPLOVLJAVANJA PUTNIČKIM BRODOVIMA NA MEĐUNARODNIM KRUŽNIM PUTOVANJIMA U MORSKE LUKE I LUKE UNUTARNJE PLOVIDBE ZA VRIJEME TRAJANJA PROGLAŠENE EPIDEMIJE BOLESTI COVID-19

I.

U Odluci o nužnoj mjeri zabrane uplovljavanja putničkim brodovima na međunarodnim kružnim putovanjima u morske luke i luke unutarnje plovidbe za vrijeme trajanja proglašene epidemije bolesti COVID-19 (»Narodne novine« broj: 59/20) u točki I. riječi: »četrdeset (40) putnika« zamjenjuju se riječima: »dvjesto putnika«.

II.

Iza točke I. dodaje se točka I.a koji glasi:

»I.a

Posada i putnici putničkih brodova na međunarodnim kružnim putovanjima kojima ovom Odlukom nije zabranjeno uplovljavanje u morske luke i luke unutarnje plovidbe, obvezni su pridržavati se općih protuepidemijskih mjera i posebnih preporuka i uputa Hrvatskog zavoda za javno zdravstvo.«

III.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-102

Zagreb, 9. srpnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 80/2020 (14.7.2020.), Odluka o nužnoj mjeri obveznog korištenja maski za lice ili medicinskih maski za vrijeme trajanja proglašene epidemije bolesti COVID-19

STOŽER CIVILNE ZAŠTITE REPUBLIKE HRVATSKE

1508

Na temelju članka 47. Zakona o zaštiti pučanstva od zaraznih bolesti (»Narodne novine«, broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine«, broj 47/20) i članka 22.a Zakona o sustavu civilne zaštite (»Narodne novine«, broj 82/15, 118/18 i 31/20), Stožer civilne zaštite Republike Hrvatske, 10. srpnja 2020. godine, donosi

ODLUKU

O NUŽNOJ MJERI OBVEZNOG KORIŠTENJA MASKI ZA LICE ILI MEDICINSKIH MASKI ZA VRIJEME TRAJANJA PROGLAŠENE EPIDEMIJE BOLESTI COVID-19

I.

Ovom Odlukom se, za vrijeme trajanja proglašene epidemije bolesti COVID-19, uvodi nužna mjera obveznog korištenja maski za lice ili medicinskih maski.

II.

Maske za lice ili medicinske maske obvezni su koristiti:

– zaposlenici zdravstvenih ustanova i osobe koje dolaze u posjet pacijentima, ako su posjete dopuštene

– vozači, ostali zaposlenici u prijevoznim sredstvima javnog prometa i putnici u javnom prometu

– zaposlenici u trgovačkoj djelatnosti i kupci za vrijeme boravka u prodavaonicama

– zaposlenici u ugostiteljskoj djelatnosti koju dolaze u kontakt s gostima ili sudjeluju u posluživanju i pripremi jela, pića i napitaka

– i druge osobe koje na to posebnim uputama i preporukama obveže Hrvatski zavod za javno zdravstvo.

III.

Ova Odluka primjenjuje se od 13. srpnja 2020. godine.

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-104

Zagreb, 10. srpnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 80/2020 (14.7.2020.), Pravilnik o izmjeni Pravilnika o načinu vođenja registra pružatelja primarne pravne pomoći

MINISTARSTVO PRAVOSUĐA

1505

Na temelju članka 34. stavka 2. Zakona o besplatnoj pravnoj pomoći (»Narodne novine«, br. 143/13. i 98/19.) ministar pravosuđa donosi

PRAVILNIK

O IZMJENI PRAVILNIKA O NAČINU VOĐENJA REGISTRA PRUŽATELJA PRIMARNE PRAVNE POMOĆI

Članak 1.

U Pravilniku o načinu vođenja registra pružatelja primarne pravne pomoći (»Narodne novine«, broj 64/14.) u članku 10. riječi: »uredu državne uprave« zamjenjuju se riječima: »upravnom tijelu«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/20-01/30

Urbroj: 514-05-01-01-02/2-20-03

Zagreb, 25. lipnja 2020.

Ministar
 Dražen Bošnjaković, v. r.
### NN 80/2020 (14.7.2020.), Odluka o dopuni Odluke o privremenoj zabrani prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

1509

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 11. srpnja 2020. godine, donosi

ODLUKU

O DOPUNI ODLUKE O PRIVREMENOJ ZABRANI PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani prelaska preko graničnih prijelaza Republike Hrvatske (»Narodne novine« broj: 74/20) u točki IV. iza riječi: »Hrvatskog zavoda za javno zdravstvo« stavlja se zarez i dodaju se riječi: »a osobama iz točke III. ove Odluke može biti određena i sigurnosna mjera izolacije osoba u vlastitom domu ili drugom odgovarajućem prostoru – samoizolacija«.

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-105

Zagreb, 11. srpnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 81/2020 (15.7.2020.), Pravilnik o dopunama Pravilnika o postupku stavljanja ortopedskih i drugih pomagala na osnovnu i dodatnu listu ortopedskih i drugih pomagala i određivanja cijena ortopedskih i drugih pomagala

Hrvatski zavod za zdravstveno osiguranje

1524

Na osnovi članka 103. stavka 1. točke 4. Zakona o obveznom zdravstvenom osiguranju (»Narodne novine«, broj 80/13., 137/13. i 98/19.), članka 7. stavka 5. Pravilnika o mjerilima za stavljanje medicinskih proizvoda na osnovnu i dodatnu listu medicinskih proizvoda Hrvatskog zavoda za zdravstveno osiguranje te mjerilima za određivanje cijena medicinskih proizvoda (»Narodne novine«, broj 5/19.) te članka 26. točke 22. Statuta Hrvatskog zavoda za zdravstveno osiguranje (»Narodne novine,« broj 18/09., 33/10., 8/11., 18/13., 1/14. i 83/15.), Upravno vijeće Hrvatskog zavoda za zdravstveno osiguranje na 2. sjednici održanoj 29. lipnja 2020. godine donijelo je

PRAVILNIK

O DOPUNAMA PRAVILNIKA O POSTUPKU STAVLJANJA ORTOPEDSKIH I DRUGIH POMAGALA NA OSNOVNU I DODATNU LISTU ORTOPEDSKIH I DRUGIH POMAGALA I ODREĐIVANJA CIJENA ORTOPEDSKIH I DRUGIH POMAGALA

Članak 1.

U Pravilniku o postupku stavljanja ortopedskih i drugih pomagala na osnovnu i dodatnu listu ortopedskih i drugih pomagala i određivanja cijena ortopedskih i drugih pomagala (»Narodne novine«, broj 69/19.) u članku 4. stavku 1. iza točke 16. dodaje se točka 17. koja glasi:

»17. Izjava o sukladnosti s Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4. 5. 2016.)«.

Iza stavka 3. dodaje se stavak 4. koji glasi:

»(4) Detaljan opis sadržaja za izradu izjave iz stavka 1. točke 17. ovoga članka objavljuje se na mrežnoj stranici Zavoda.«.

Članak 2.

U članku 18. iza stavka 2. dodaje se stavak 3. koji glasi:

»(3) Zavod će s podnositeljem prijedloga, u slučaju obrade osobnih podataka osigurane osobe koja se provodi izvan informacijskog sustava Zavoda pomoću pomagala i naprava koje podržavaju rad tih pomagala, sklopiti sporazum kojim se određuje odgovornost podnositelja prijedloga, proizvođača pomagala koji nije obuhvaćen člankom 2. stavkom 1. ovoga Pravilnika odnosno pravne i fizičke osobe koja ima odobrenje za proizvodnju odnosno promet na malo pomagalima sukladno posebnom zakonu te ljekarnama s ugovorenom isporukom pomagala sa Zavodom, za zakonitu i sigurnu obradu osobnih podataka.«.

Članak 3.

Ovaj Pravilnik stupa na snagu petnaestoga dana od dana objave u »Narodnim novinama«.

Klasa: 025-04/20-01/171

Urbroj: 338-01-01-20-01

Zagreb, 29. lipnja 2020.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 81/2020 (15.7.2020.), Ispravak Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1526

Nakon usporedbe s izvornim tekstom utvrđene su pogreške u Odluci o utvrđivanju Osnovne liste lijekova Hrvatskog zavoda za zdravstveno osiguranje koja je objavljena u »Narodnim novinama« broj 76 od 2. srpnja 2020. godine te se daje

ISPRAVAK ODLUKE

O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine«, broj 76/20.) pod ATK šifrom N02AB03 904 u stupcu 16. umjesto oznake: »R« treba stajati oznaka: »RRN02«.

Pod ATK šifrom B01AC22 101 umjesto podataka:

»

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Šifra ATK | Oznaka | Nezaštićeno ime lijeka – INN | DDD i jed. mj. | Cijena u kn za DDD | Cijena u kn za DDD (s PDV-om) | Način primjene | Nositelj odobrenja | Proizvođač | Zaštićeno ime lijeka | Oblik, jačina i pak. lijeka | Cijena u kn za jed. oblik lijeka | Cijena u kn za jed. oblik lijeka (s PDV-om) | Cijena u kn za orig. pakiranje lijeka | Cijena u kn za orig. pakiranje lijeka (s PDV-om) | R/RS |
| 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. | 15. | 16. |
| B01AC22 101 |  | prasugrel | 10 mg | 11,79 | 12,38 | O | PLIVA HRVATSKA d.o.o. | Pliva Hrvatska d.o.o. | Prasugrel Pliva | tbl. film obl. 28x10 mg | 11,79 | 12,38 | 330,03 | 346,53 | RSRB02 |

«

trebaju stajati podatci:

»

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Šifra ATK | Oznaka | Nezaštićeno ime lijeka – INN | DDD i jed. mj. | Cijena u kn za DDD | Cijena u kn za DDD (s PDV-om) | Način primjene | Nositelj odobrenja | Proizvođač | Zaštićeno ime lijeka | Oblik, jačina i pak. lijeka | Cijena u kn za jed. oblik lijeka | Cijena u kn za jed. oblik lijeka (s PDV-om) | Cijena u kn za orig. pakiranje lijeka | Cijena u kn za orig. pakiranje lijeka (s PDV-om) | R/RS |
| 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. | 15. | 16. |
| B01AC22 101 |  | prasugrel | 10 mg | 10,57 | 11,10 | O | PLIVA HRVATSKA d.o.o. | Pliva Hrvatska d.o.o. | Prasugrel Pliva | tbl. film obl. 28x10 mg | 10,57 | 11,10 | 296,05 | 310,85 | RSRB02 |

«.

Klasa: 025-04/20-01/191

Urbroj: 33-01-01-20-01

Zagreb, 9. srpnja 2020.

Predsjednik Upravnog vijeća
 Hrvatskog zavoda za zdravstveno osiguranje
 prof. dr. sc. Drago Prgomet, dr. med., v. r.